Błażowa
Błażowa on linn Poolas Podkarpacie vojevoodkonnas Rzeszówi maakonnas, Błażowa valla halduskeskus. Błażowa asub Rzeszówi kesklinnast umbes 19 km lõunakagus. Ürikutes on Błażowat esmamainitud 1429. aastal, linnaõigused sai 1770. aastal. 1772. aastal läks Błażowa Esimese Poola jagamise tulemusel Habsburgide Austria keisririigi võimu alla. Aastatel 1975−1998 kuulus Błażowa Rzeszówi vojevoodkonna koosseisu.